CELEX: 32014R0973
Language: sl
Date: 2014-09-11 00:00:00
Title: Izvedbena uredba Komisije (EU) št. 973/2014 z dne 11. septembra 2014 o uvrstitvi določenega blaga v kombinirano nomenklaturo

16.9.2014   
            
            
               SL
            
            
               Uradni list Evropske unije
            
            
               L 274/4
            
         IZVEDBENA UREDBA KOMISIJE (EU) št. 973/2014
   z dne 11. septembra 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Odbor za carinski zakonik ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. septembra 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod je sestavljen iz nekoliko želatinastih in lepljivih prosojnih delcev bele barve dolžine približno 1 cm in premera približno 3 mm. Proizvod plava v slanici, je nekoliko želatinast ter je podoben steklenim rezancem. Pakiran je v obliki za prodajo na drobno, v zavitke po 250 g (160 g odcejena neto masa).
                  Proizvod je pridobljen z mešanjem moke iz gomolja rastline konjak (Amorphophallus konjac) in vode, ki vsebuje kalcijev hidroksid (delež sestavin v mešanici v mas. %: moka iz gomolja rastline konjak 3–7, voda 93–97).
                  Mešanica se nato kuha, nastalo želatino pa se stisne skozi model, s čimer proizvod dobi svojo končno obliko.
               
               
                  1901 90 91
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2 k 19. poglavju in besedilo oznak KN 1901, 1901 90 in 1901 90 91.
                  Prehrambeni proizvodi iz tarifne številke 1901 so proizvedeni na osnovi moke, drobljenca, zdroba, škroba ali sladnega ekstrakta. Izraza „moka“ in „zdrob“ vključujeta moko, zdrob in prah rastlinskega izvora iz katerega koli poglavja, razen moke, zdroba ali prahu iz posušene zelenjave (tarifna številka 0712) ali posušenih stročnic (tarifna številka 1106) (glej opombo 2 k 19. poglavju). Gomolji rastline konjak (celi, zdrobljeni ali v prahu) se uvrščajo pod tarifno številko 1212 (glej tudi pojasnjevalne opombe kombinirane nomenklature k tarifni številki 1212).
                  Čeprav ima proizvod želatinasto konsistenco, ne gre za sluz ali zgoščevalec, dobljen iz rastlinskih proizvodov iz tarifne številke 1302.
                  Proizvod se zato uvršča pod oznako KN 1901 90 91.